

 **REPUBLIKA HRVATSKA**

 **GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel komunalnog redarstva, Sigetje 2**

**KLASA:UP/I-363-04/21-16/8**

**URBROJ: 251-10-81-3/017-22-7**

**U Zagrebu, 22.2.2022.**

 Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na k.č.br. 561/1 k.o. Mikulići, u Zagrebu, Supleti 6, suvlasništvo Gordane Vesel, Zagreb, Mihanovićeva 20 (OIB 22346843015) i Dragice Jančić – Vuković, Amsterdam 18 AM, Spinzahof 73/10, Nizozemska, koja se ne nalazi na području Republike Hrvatske, temeljem članka 34. stavka 2. Zakona o općem upravnom postupku (Narodne novine broj: 47/09 i 110/2021 ), po službenoj dužnosti, donosi

Z A K L J U Č A K

1. Suvlasnici Dragici Jančić – Vuković, Amsterdam 18 AM, Spinzahof 73/10, Nizozemska, koja se ne nalazi na području Republike Hrvatske, određuje se odvjetnica Almasa Filipović, Zagreb, Vodnikova 19, Zagreb, za privremenog zastupnika.

2. Privremeni zastupnik zastupat će suvlasnicu u postupku uklanjanja ruševine zgrade na k.č.br. 561/1 k.o. Mikulići, u Zagrebu, Supleti 6, dok ne bude utvrđena osoba ovlaštena za njeno zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Očevidom dana 6.1.2021. godine, u 11,05 sati, utvrđeno je da se na k.č.br. 561/1 k.o. Mikulići, u Zagrebu, Supleti 6, nalazi ruševina zgrade, prizemnica, površine 44 m2, oštećenih zidova izgrađenih od cigle, bez pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 5000, k.o. Šestine, utvrđeno je da su suvlasnici zemljišta na kome se zgrada nalazi Draga Martek Vučko, Zagreb, G. Supreti 4, Dražen Kluković, Zagreb, Supleti 4, Nedjeljka Prišuta, Zagreb, G. Supreti 4 i Gordana Vesel, Zagreb, Mihanovićeva 20 (OIB 22346843015).

 Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 10.2.2021. godine, sastavljen je zapisnik sa suvlasnicom, Gordanom Vesel, Zagreb, Mihanovićeva 20, koja je na zapisnik izjavila da su 4/6 zgrade sa zemljištem kupili 2014. godine, a 1/6 5.4.2019. godine, što dokazuju Ugovori o kupoprodaji čije preslike stranka prilaže u spis, da je suvlasnica preostale 1/6 Dragica Jančić – Vuković, Amsterdam 18 AM, Spinzahof 73/10, Nizozemska, da je zgrada bila stambene namjene i da se ne koristi sukladno namjeni više od pet godina, da se slaže da se radi o ruševini zgrade i da nije potrebno vještačenje stručne osobe, te da mole rok od jedne godine za uklanjanje zgrade kada za to budu ispunjeni zakonom propisani uvjeti.

Uvidom u Ugovor o kupoprodaji od 12.5.2014. godine, utvrđeno je da je Gordana Vesel kupila suvlasnički dio Katice Vuković.

Uvidom u rješenje OPĆINSKOG GRAĐANSKOG SUDA U ZAGREBU Poslovni broj: 40 R1-644/16-11 od 19.12.2017 godine, utvrđeno je da je razvrgnuta suvlasnička zajednica CIVILNOM DIOBOM tako da je Gordani Vesel pripalo 4/6 dijela, Đurđi Lwanga Mubiru 1/6 dijela i Dragici Jančić – Vuković 1/6 dijela.

Uvidom u Ugovor o kupoprodaji od 5.4.2019. godine, utvrđeno je da je Gordana Vesel kupila suvlasnički dio Đurđe Lwanga Mubiru.

Temeljem članak 34. stavak 2. Zakona o općem upravnom postupku suvlasnica Dragica Jančić – Vuković koja se ne nalazi na području Republike Hrvatske, dopisom KLASA: UP/I-363-04/21-16/8, URBROJ: 251-13-81-3/017-21-5 od 10.2.2021. godine, pozvana je da u roku od petnaest dana po primitku tog dopisa odredi osobu ovlaštenu za zastupanje koja će je zastupati u predmetu uklanjanje ruševine zgrade na k.č.br. 561/1 k.o. Mikulići, u Zagrebu, Supleti 6, Republika Hrvatska.

Suvlasnica Dragica Jančić – Vuković nije postupili po navedenom dopisu a u spis nije vraćena dostavnice iz koje bi bilo vidljivo da je isti preuzet iako je propisano otpremljen 11.2.2021. godine.

Dana 22.2.2022. godine, sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika Dragica Jančić – Vuković suvlasnici ruševine zgrade na k.č.br. 561/1 k.o. Mikulići, u Zagrebu, Supleti 6, koja se ne nalazi na području Republike Hrvatske.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući se suvlasnica Dragica Jančić – Vuković ne nalazi na području Republike, a radi se o ruševinama zgrada koja predstavljaju opasnost za život i zdravlje ljudi, sukladno članku 34. stavku 2. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.